Starbucks สาขานี้ มีของเก๋ๆให้พลพรรคคอกาแฟมาลิ้มลองกาแฟดำ Starbucks Reserve ตอนนี้ถ้าจำไม่ผิด ในกรุงเทพจะมีแค่3สาขาค่ะ คือ บ้านสีลม หลังสวน และ Central Embassy ถ้าต่างจังหวัดที่จำได้ จะมีที่เชียงใหม่ และที่หาดใหญ่ จำอีก 2 สาขาไม่ได้ค่ะ 
Staff ของทาง Starbucks เล่าให้ฟังว่า ร้านที่จะได้ตั้งReserve จะต้องเป็นร้านที่ขายเมล็ดได้เยอะถึงยอด เพราะกาแฟReserve จะเป็นเมล็ดกาแฟที่ หายาก รสชาติเป็นเอกลักษณ์ และรสชาติลงตัวอย่างงดงาม เมล็ดกาแฟแต่ละชนิดมาจากแหล่งกาแฟหายากทั่วโลก วันนี้ที่ได้ลองมี2ตัวค่ะ คือ 

Sun-Dried ETHIOPIA Yirgacheffe เป็นกาแฟที่ออกเปรี้ยว กลิ่นหอมมากๆค่ะ เมล็ดกาแฟนี้เป็นเมล็ดที่ปล่อยให้แห้ง เพื่อที่จะได้กลิ่นและรสชาติของผลไม้เต็มที่ 

Finca Nuevo Mexico   กลิ่นหอมมากๆ เหมือนกันค่ะ รสชาติอ่อนโยนกว่า แต่ซิมไม่ค่อยสันทัดเรื่องกาแฟดำเท่าไหร่ เลยอธิบายไม่ถูกเท่าไหร่ค่ะ 

นอกจากกาแฟเจ๋งๆแล้ว ยังมีReserve Collection  สวยๆ ที่หาซื้อที่สาขาทั่วไปไม่ได้ด้วยค่ะ ยังไงมาลองลิ้มรสกาแฟคอลเลคชั่นหายากของStarbucks Reserveดูนะคะ 